pythainlp/thai-wiki-dataset-v3 huggingface dataset:
ไอดี เร็คคอร์ด

ไอดี เร็คคอร์ด (ID Records) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่แยกออกมาในช่วงของการปรับรูปแบบธุรกิจเพลงของอาร์เอส ในช่วงปี 2546 - 2547 โดยมีแนวทางการทำงานในแนวทางค่อนข้างอิสระและหลากหลาย โดยคอนเซ็ปต์ของค่ายคือ ID หมายความได้ทั้ง ตัวตนที่ชัดเจนของศิลปิน (IDENTITY) และ อิสระของแนวเพลง (INDEPENDENCE)
== ประวัติ ==
พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ เพื่อแบ่งหน้าที่การผลิตเพลงตามแต่ละกลุ่มเป้าหมายของแนวเพลง โดยเริ่มต้นจากการปรับโครงสร้างของทีมผลิตเพลงในยุคนั้น ให้กลายมาเป็นรูปแบบบริษัทที่ดำเนินการบริหารจัดการได้ด้วยตัวเอง โดยทีมผลิตเพลงของค่ายอาร์เอสในขณะนั้นมีดังนี้ MP1 (ดูแลโดย สุทธิพงษ์ วัฒนจัง), MP2 (ดูแลโดย เทพนม สุวรรณบุณย์ และ อนุชา อรรจนาวัฒน์), MP3 (ดูแลโดย พิสุทธิ์ ทรัพย์วิจิตร และ ธีระศักดิ์ วดีศิริศักดิ์) รวมทั้งทีมเพลงใหม่ของ ปอนด์ ธนา ลวสุต
พ.ศ. 2546 เจมส์ เรืองศักดิ์ ลอยชูศักดิ์ หนึ่งในศิลปินวัยรุ่นชื่อดังของค่ายจึงได้มีแนวคิดที่จะฟอร์มทีมผลิตเพลงเป็นของตัวเองขึ้นมาบ้าง ซึ่งต่อมาได้กลายมาเป็นค่ายเพลง ไอดี เร็คคอร์ด
พ.ศ. 2547 เปิดตัวค่ายอย่างเป็นทางการด้วยศิลปินหน้าใหม่ในแนวทางที่ต่างๆกันไป เช่น ไซมีส เก็ทโต้ กับแนวเพลงฮิพฮอพ, โจ้ เดอะเพียนิสต์ นักเปียโนผู้พิการทางสายตา, มะตูม วงดนตรีป๊อปแจ๊สบิ๊กแบนด์ที่มีสมาชิกถึง 9 คน เป็นต้น
พ.ศ. 2548 มีการเปิดกว้างในการทำงานมากขี้นโดยมีการยืมตัวทีมนักแต่งฝีมือดีจากค่ายต่างๆ มาร่วมทำงานให้กับทางค่าย อาทิเช่น ทีมเพลงของ เบเกอรี่มิวสิค ในอัลบั้ม James Alive อัลบั้มฉลองครบรอบ 10 ปีการทำงานในวงการเพลงของเจ้าของค่าย, ทีมเพลง อะ-ฮ่า ของ ระวี กังสนารักษ์ ในอัลบั้ม Four-Mod ของ 2 สาวศิลปินหน้าใหม่ โฟร์-มด หรือทีมเพลง Ninja 2513 ของ เอก ชัชชัย ชาบำเหน็จ ในอัลบั้ม เจมส์ แซบ สตอรี่ นอกจากนี้ยังได้มีการเปิดตัวค่ายเพลงสำหรับเด็ก ไอดี คิดส์ ขึ้นมาเพื่อทำเพลงสำหรับกลุ่มเด็กประถมและอนุบาลโดยเฉพาะ
พ.ศ. 2549 หลังจากมีข่าวลือหนาหูไปทั่ววงการในช่วงกลางปี ในที่สุด เจมส์ เรืองศักดิ์ ก็ได้ตัดสินใจลาออกจากการเป็นผู้บริหารของไอดี เร็คคอร์ด รวมทั้งการเป็นศิลปินของค่ายอาร์เอส แล้วย้ายไปทำงานเป็นผู้บริหารของโรงเรียนสอนดนตรี มีฟ้า ในเครือ จีเอ็มเอ็ม แกรมมี่ แทน ทำให้มีการยุบรวมค่ายเพลง ไอดี เร็คคอร์ด เข้ากับค่ายเพลง เมโลดิก้า หลังจากปล่อยศิลปินเบอร์สุดท้าย แบล็ควานิลลา
== ศิลปินในสังกัด ==
เจมส์ เรืองศักดิ์
ไซมีส เก็ทโต้
โจ้ เดอะเพียนิสต์
มะตูม
ไข่เดือน
พดด้วง
เอ๊ะ ศศิกานต์
โฟร์-มด
ไอดี คิดส์
หม่งม้ง เจ้าชายเสียงทอง (ID Kids)
จูซ
แบล็ควานิลลา
ค่ายเพลงไทย
บริษัทที่ก่อตั้งในปี พ.ศ. 2547
บั๊คทาวน์ เร็คคอร์ด

บั๊คทาวน์ เร็คคอร์ด (Bug Town Records) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่ปรับสถานะแยกออกมาจากทีมผลิตเพลง Music Production ภายใต้การนำของ ธีระศักดิ์ วดีศิริศักดิ์ หรือ อุ๋น เรนโบว์ มือคีย์บอร์ดและหัวหน้าวงเรนโบว์ อดีตศิลปินชื่อดังของบริษัท อาร์ เอส จำกัด
== ประวัติ ==
พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ ทำให้มีการปรับรูปแบบการทำงานของทีมผลิตเพลงต่างๆในขณะนั้นออกมาเป็นรูปแบบบริษัทค่ายเพลงย่อย โดยทีมผลิตเพลง Music Production ได้แยกส่วนออกมาเป็น 2 ทีม คือ ทีมของ อุ๋น ธีระศักดิ์ วดีศิริศักดิ์ ในชื่อ  Bugs Town Record  และทีมของ เจี๊ยบ พิสุทธิ์  ทรัพย์วิจิตร ในชื่อ   Monster Music 
พ.ศ. 2546 เปิดตัวค่ายเพลง บั๊คทาวน์ เร็คคอร์ด โดนมีศิลปินทั้งเก่าจากอาร์เอสเดิมและศิลปินใหม่ในแนวทางที่ค่อนข้างหลากหลายเข้ามาร่วมงาน
พ.ศ. 2547 เป็นแกนหลักในการรวบรวมศิลปินเพื่อนพี่น้องมาทำงานอัลบั้มใหม่ให้กับ อิทธิ พลางกูร อดีตศิลปินที่ประสบปัญหาสุขภาพ รวมทั้งจัดคอนเสิร์ตใหญ่ในชื่อ เก็บตะวัน A Tribute to อิทธิ พลางกูร เมื่อวันที่ 30 ตุลาคม 2547 ก่อนที่อดีตศิลปินชื่อดังผู้นี้จะล่วงลับไปในวันที่ 11 พฤศจิกายน 2547 อนึ่งในปีนี้ได้มีการทดลองเปิดค่ายเพลงย่อยในแนวทางดนตรีนอกกระแสชื่อ SLY ขึ้นโดย ปอนด์ กฤษฎา วดีศิริศักดิ์ (ปอนด์ วงปลื้ม) เพื่อทดลองตลาดโดยมีศิลปินเปิดตัวคือ A Nature และ Boost แต่ไม่ประสบความสำเร็จมากนัก
พ.ศ. 2548 เนื่องจากแนวทางการทำงานเพลงของค่ายไม่ชัดเจนและซ้ำซ้อนกับค่ายย่อยอื่นๆ โดยเฉพาะค่ายมอนสเตอร์ จึงได้มีการลดสถานะของค่ายกลับมาเป็น ยูนิตเพลงย่อยหนึ่งของค่ายส่วนกลาง อาร์เอส มิวสิค
พ.ศ. 2549 ยุบรวมยูนิตย่อย บั๊คทาวน์ เร็คคอร์ด, มอนสเตอร์ มิวสิก และ เรียลแอนด์ชัวร์ ฯลฯ มารวมเป็นค่ายส่วนกลาง อาร์เอส มิวสิค
== ศิลปินในสังกัด ==
อิทธิ พลางกูร
ทัช ณ ตะกั่วทุ่ง
แหม่ม พัชริดา
ศรราม เทพพิทักษ์
เอิร์น จิรวรรณ
วงปลื้ม
วงโมทีฟ
วงเบบี้ บูล
โฟร์ท นฤมล
วงนีโอ-เอ็กซ์
วงทรีพลัสวัน
แจ็ค มงคล ธรรมดี
ไดซ์ ณัฐชานันท์
แอน มาแนง
นิ้ง เปี่ยมปีติ หัถกิจโกศล
เอ เนเจอร์
บูสท์ (Boost)
The Sis
ค่ายเพลงไทย
บริษัทที่ก่อตั้งในปี พ.ศ. 2545
หมู่เกาะแอชมอร์และคาร์เทียร์

หมู่เกาะแอชมอร์และคาร์เทียร์ (Ashmore and Cartier Islands) เป็นดินแดนส่วนนอกที่ไร้ผู้คนของประเทศออสเตรเลีย มีเกาะ 2 กลุ่ม ในมหาสมุทรอินเดียตรงปลายสุดของไหล่ทวีป ตั้งอยู่ห่างจากชายฝั่งตะวันตกเฉียงเหนือของออสเตรเลียประมาณ  และทางใต้ของเกาะโรเตของประเทศอินโดนีเซีย 
ชาวอินโดนีเซียเรียกโขดหินแอชมอร์ว่า ปูเลาปาซีร์ (Pulau Pasir) และในภาษาโรเต็นว่า Nusa Solokaek ทั้งสองชื่อมีความหมายเดียวกันว่า "เกาะทราย"
==อ้างอิง==
==แหล่งข้อมูลอื่น==
Ashmore and Cartier Islands. The World Factbook. Central Intelligence Agency.
รัฐและดินแดนของประเทศออสเตรเลีย
เกาะร้าง
กรณีพิพาทเรื่องอาณาเขตออสเตรเลีย
กรณีพิพาทเรื่องอาณาเขตอินโดนีเซีย
บิวทีแอนด์เดอะบีสต์

"บิวทีแอนด์เดอะบีสต์" (Beauty and the Beast) เป็นบทเพลงที่ชนะเลิศรางวัลอะคาเดมีและเป็นเพลงนำของภาพยนตร์การ์ตูนเรื่อง โฉมงามกับเจ้าชายอสูร และเป็นซิงเกิลแรกของเซลีน ดิออนจากอัลบั้ม เซลีนดิออน'' ซึ่งฉบับการขับร้องในภาพยนตร์เป็นผลงานของแอนเจลา แลนส์บูรีและฉบับขับร้องใหม่ในรายชื่อเครดิตของตอนหลังในภาพยนตร์นั้นเป็นผลงานของเซลีน ดิออนและพีโบ ไบรสัน ซึ่งในฉบับของทั้งสองออกจำหน่ายเมื่อวันที่ 30 ธันวาคม พ.ศ. 2534 ในสหรัฐอเมริกาและในปีถัดไปทั่วโลก
บทเพลงบัลลาดนี้มีเนื้อหาเกี่ยวกับการพัฒนาความสัมพันธ์ระหว่างเบลลาและเจ้าชายอสูร เป็นผลงานการประพันธ์ของอลัน เม็นเค็นในส่วนของการเรียบเรียงดนตรีและโฮวาร์ด แอชแมนในส่วนของเนื้อเพลง ซึ่งเป็นหนึ่งในเพลงสุดท้ายของแอชแมนก่อนเขาตายด้วยโรคเอดส์ในปี พ.ศ. 2534
== อ้างอิง ==
เพลงในปี พ.ศ. 2534
ซิงเกิลในปี พ.ศ. 2534
เพลงของเซลีน ดิออน
เพลงของพีโบ ไบรสัน
เพลงยอดเยี่ยมรางวัลลูกโลกทองคำ
เพลงยอดเยี่ยมรางวัลอะคาเดมี
เพลงร้องคู่
เพลงภาษาอังกฤษ
เรือบรรทุกเครื่องบินชั้นยอร์กทาวน์

เรือบรรทุกเครื่องบินชั้นยอร์กทาวน์ (Yorktown class aircraft carrier) เป็นชั้นของเรือบรรทุกเครื่องบินของกองทัพเรือสหรัฐอเมริกา  ตั้งชื่อตามเรือธง คือ ยูเอสเอส ยอร์กทาวน์ (CV-5) ที่เข้าประจำการตั้งแต่ช่วง ค.ศ. 1936 ก่อนสงครามโลกครั้งที่สองไม่นาน
เรือบรรทุกเครื่องบินชั้นยอร์กทาวน์พัฒนามาจาก ยูเอสเอส เรนเจอร์ (CV-4) และเรือบรรทุกเครื่องบินชั้นเล็กซิงตัน ซึ่งดัดแปลงมาจากเรือลาดตระเวนประจัญบาน  เรือบรรทุกเครื่องบินในชั้นนี้มีทั้งสิ้น 3 ลำ คือ ยูเอสเอส ยอร์กทาวน์ (CV-5), ยูเอสเอส เอนเทอร์ไพรซ์ (CV-6) และยูเอสเอส ฮอร์เน็ต (CV-8)  ทั้งสามลำมีระวางขับน้ำ 19,800 ตัน  และยังมีเรือ ยูเอสเอส วาสป์ (CV-7) ที่ถูกย่อส่วน ลดระวางขับน้ำเหลือเพียง 14,700 ตัน เพื่อให้กองทัพเรือสหรัฐมีกำลังรบรวมเหลือเพียง 135,000 ตัน เป็นไปตามสนธิสัญญาวอชิงตัน 
== อ้างอิง ==
 
ย
*
เรือในสังกัดกองทัพเรือสหรัฐ
ย
เรือในสงครามโลกครั้งที่สอง
ย
เอเชียเหนือ

เอเชียเหนือ (North Asia หรือ Northern Asia) หรือเรียกอีกอย่างว่า ไซบีเรีย เป็นภูมิภาคทางเหนือของทวีปเอเชีย ซึ่งกำหนดไว้เป็นพื้นที่ทางภูมิศาสตร์ที่ประกอบด้วยประเทศรัสเซียทางฝั่งเอเชียเพียงอย่างเดียว และประกอบด้วยภูมิภาครัสเซียสามแห่งทางตะวันออกของเทือกเขาอูราล ได้แก่ อูราล ไซบีเรีย และรัสเซียตะวันออกไกล เอเชียเหนือล้อมรอบด้วยมหาสมุทรอาร์กติกไปทางทิศเหนือ ติดกับยุโรปตะวันออกไปทางทิศตะวันตก ติดกับเอเชียกลางและตะวันออกไปทางทิศใต้ และมีมหาสมุทรแปซิฟิกและอเมริกาเหนืออยู่ทางทางทิศตะวันออก ครอบคลุมพื้นที่ 13,100,000 ตารางกิโลเมตร (5,100,000 ตารางไมล์) หรือ 8.8% ของพื้นที่แผ่นดินทั้งหมดของโลก และเป็นอนุภูมิภาคที่ใหญ่ที่สุดของเอเชียตามพื้นที่ แต่ก็มีประชากรน้อยที่สุดด้วย มีประชากรประมาณ 33 ล้านคน คิดเป็นเพียง 0.74% ของประชากรทวีปเอเชีย
คำ ๆ นี้มักไม่ค่อยได้ใช้กันอย่างกว้างขวาง ในบางครั้งเอเชียเหนือจะใช้เรียกส่วนของเอเชียตะวันออก หนังสือ Phillips Illustrated Atlas of the World 1988 แบ่งแยกเอเชียเหนือไว้ว่าเป็นส่วนมากของอดีต ในส่วนตะวันออกของเทือกเขายูรัล
== อ้างอิง ==
ทวีปเอเชีย
เอเชียเหนือ
ผีเสื้อหนอนใบกระท้อน

ผีเสื้อหนอนใบกระท้อน หรือ ผีเสื้อยักษ์ (Atlas moth; ) เป็นผีเสื้อที่อยู่ในวงศ์ Saturniidae จัดเป็นผีเสื้อกลางคืนชนิดหนึ่งที่มีขนาดใหญ่ ระยะที่เป็นตัวหนอนกินใบกระท้อน, ฝรั่ง, ขนุน และใบดาหลา ตัวเมียวางไข่บนใบพืชอาหาร
== ชื่อ ==
ชื่อสกุลและชื่อชนิดของผีเสื้อหนอนใบกระท้อนนี้ มาจากคำว่า Atlas ที่หมายถึงแอตลาส 1 ในหมู่เทพไททันตามเทพปกรณัมกรีก ซึ่งเป็นเทพที่มีร่างกายใหญ่โตเหมือนยักษ์และที่ทำหน้าที่แบกโลกไว้นั่นเอง
== ลักษณะ ==
ลักษณะไข่กลมสีน้ำตาล ขนาดประมาณเท่าเมล็ดถั่วเขียว ระยะฟักไข่ประมาณ 7 วัน เมื่อเป็นตัวหนอนมีปุ่มหนามทั่วตัว ลอกคราบ 5 ครั้ง หนอนวัยที่ 1 ขณะฟักออกจากไข่ ตัวยาวประมาณ 1 เซนติเมตร หนอนวัยที่ 5 ขนาดตัวยาวประมาณ 6 เซนติเมตร ระยะเวลาที่เป็นตัวหนอนประมาณ 1 เดือน ก่อนเตรียมตัวเข้าดักแด้ โดยการถักรังไหมสีน้ำตาลขนาด 3x6 เซนติเมตร หนอนลอกคราบเป็นดักแด้อยู่ในรังไหม ระยะดักแด้ 1-6 เดือน และลอกออกเป็นตัวเต็มวัยประมาณช่วงเดือนกรกฎาคมไปจนถึงปลายปีและถึงต้นปีถัดไป
และเมื่อยังเป็นดักแด้อยู่นั้น จะมีขนาดใหญ่มากจนกระทั่งในไต้หวันได้มีการนำไปทำเป็นกระเป๋า
เมื่อโตเต็มวัย มีความยาวจากปลายปีกข้างหนึ่งไปถึงข้างหนึ่งได้ประมาณ 1 ฟุต ลำตัวยาว 4-5 เซนติเมตร
กว้าง 1.5-2 เซนติเมตร ลำตัวและอกคลุมด้วยขนสีน้ำตาลแดง ปีกสีน้ำตาลแดงหรือสีน้ำตาลส้มมีลวดลายโดยเฉพาะบริเวณเกือบกึ่งกลางปีก มีลักษณะบางใสรูปคล้ายใบโพ ซึ่งสามารถมองเห็นทะลุได้ซึ่งไม่ทราบถึงสาเหตุถึงการมี แต่มีการสันนิษฐานว่ามีไว้สำหรับหลอกล่อสัตว์นักล่า ซึ่งอายุในการเป็นตัวเต็มวัยจะมีมีเพียงสั้น ๆ ราว 1-2 สัปดาห์เท่านั้น เนื่องจากมีปากที่กินอาหารไม่ได้ จึงใช้พลังงานจากที่สะสมไว้เมื่อครั้งเป็นหนอน ซึ่งตัวเต็มวัยของผีเสื้อหนอนใบกระท้อนจึงทำเพียงปล่อยฟีโรโมนเพื่อการผสมพันธุ์ วางไข่ และตายลงเท่านั้น 
== ถิ่นที่อยู่ ==
พบกระจายได้ทั่วไปในอินเดีย จนถึงภูมิภาคเอเชียตะวันออกเฉียงใต้, อินโดนีเซีย และตอนใต้ของจีน โดยจะพบมากในป่ากระท้อน
== ในประเทศไทย ==
ในประเทศไทยได้กลายเป็นข่าวฮือฮาขึ้นมาในวันที่ 26 กุมภาพันธ์ พ.ศ. 2553 ที่อำเภอสัตหีบ จังหวัดชลบุรี เมื่อมีชายคนหนึ่งพบผีเสื้อชนิดนี้มาเกาะกินใบของต้นขนุนหน้าบ้าน ด้วยลำตัวที่มีขนาดใหญ่ ชาวบ้านจึงเชื่อกันว่าเป็นผีเสื้อที่หายาก ใกล้สูญพันธุ์ ซึ่งในความจริงแล้วผีเสื้อชนิดนี้ไม่ได้เป็นผีเสื้อที่หายากแต่ประการใด
== วงจรชีวิต ==
== อ้างอิง ==
== แหล่งข้อมูลอื่น ==
ผีเสื้อ
ยูเอสเอส แลงลีย์ (CV-1)

{|
|}



ยูเอสเอส แลงลีย์ (USS Langley) มีรหัสว่า CV-1 ต่อมาได้เปลี่ยนเป็น AV-3 เป็นเรือบรรทุกเครื่องบินลำแรกของกองทัพเรือสหรัฐอเมริกา  ตั้งชื่อตามชื่อของแซมมวล เพียร์พอนด์ แลงลีย์ นักดาราศาสตร์และนักประดิษฐ์ชาวอเมริกัน
เดิมเรือลำนี้เป็นเรือบรรทุกสินค้า ชื่อ ยูเอสเอส จูปิเตอร์ (AV-3) ได้รับการดัดแปลงเป็นเรือบรรทุกเครื่องบินในปี ค.ศ. 1920  และได้รับการดัดแปลงอีกครั้งในปี ค.ศ. 1936 เพื่อใช้บรรทุกเครื่องบินทะเล พร้อมกับเปลี่ยนรหัสเป็น AV-3 ออกปฏิบัติการในสงครามมหาสมุทรแปซิฟิกในระหว่างสงครามโลกครั้งที่สอง
ยูเอสเอส แลงลีย์ (AV-3) ถูกโจมตีโดยเครื่องบินทิ้งระเบิดของกองทัพญี่ปุ่น บริเวณเกาะชวา เมื่อวันที่ 27 กุมภาพันธ์ ค.ศ. 1942 จนเสียหายอย่างหนัก  และอัปปางลงด้วยตอร์ปิโดของเรือประจัญบานฝ่ายเดียวกัน เพื่อป้องกันไม่ให้ทหารญี่ปุ่นเข้ายึดเรือ 
==อ้างอิง==
เรือในสังกัดกองทัพเรือสหรัฐ
เรือบรรทุกอากาศยาน
เรือบรรทุกเครื่องบินทะเล
เรือบรรทุกอากาศยานคุ้มกัน
ล
ล
ล
ล
ล
ล
เรือในสงครามโลกครั้งที่สอง
เรืออับปางในสงครามโลกครั้งที่สอง
เรืออับปางในทะเลชวาระหว่างสงครามโลกครั้งที่สอง
เรือที่ถูกจมโดยเครื่องบินญี่ปุ่น
เรือบรรทุกอากาศยานที่ถูกจมโดยเครื่องบิน
เอฟิซัส

เอฟิซัส (Ephesus; Ἔφεσος; Efes) เป็นเมืองกรีกโบราณที่ตั้งอยู่ทางฝั่งตะวันตกของอานาโตเลียในจังหวัดอิซมีร์ในประเทศตุรกีปัจจุบัน เอฟิซัสเป็นหนึ่งในสิบสองเมืองของสหพันธ์ไอโอเนีย (Ionian League) ในสมัยกรีกคลาสสิก ในสมัยโรมันเอฟิซัสเป็นเมืองที่ใหญ่เป็นสองของจักรวรรดิโรมันรองจากโรมที่เป็นเมืองหลวงของจักรวรรดิอยู่เป็นเวลานาน เอฟิซัสมีประชากรกว่า 250,000 คนในศตวรรษที่ 1 ก่อนคริสต์ศักราชซึ่งเท่ากับทำให้เป็นเมืองที่ใหญ่เป็นสองของโลกในยุคนั้นด้วย
ชื่อเสียงของเมืองมาจากเทวสถานอาร์ทีมิส (สร้างเสร็จราว 550 ปีก่อนคริสต์ศักราช) ซึ่งเป็นหนึ่งในเจ็ดสิ่งมหัศจรรย์ของโลก ตัวเทวสถานถูกทำลายใน ค.ศ. 401 โดยฝูงชนที่นำโดยนักบุญจอห์น คริสซอสตอม จักรพรรดิคอนสแตนตินที่ 1 ทรงสร้างเมืองขึ้นมาใหม่และทรงสร้างโรงอาบน้ำสาธารณะ ต่อมาใน  ค.ศ. 614 บางส่วนของตัวเมืองก็ถูกทำลายจากแผ่นดินไหว เมื่อความสำคัญทางการค้าขายของเอฟิซัสลดถอยลง อ่าวก็ตื้นเขินขึ้น
ในปัจจุบันศูนย์โบราณคดีของเอฟิซัสตั้งอยู่ราว 3 กิโลเมตรไปทางตะวันตกเฉียงใต้ของตัวเมืองแซ็ลชุค ซากเมืองโบราณของเอฟิซัสเป็นสิ่งที่ดึงดูดนักท่องเที่ยวเป็นอันมาก
== อ้างอิง ==
== แหล่งข้อมูลอื่น ==
lib.utexas.edu/maps, Map of Asia Minor (modern Turkey) which shows Ephesus in the province of Lydia close to the Aegean Sea.
unc.edu , Map of the Roman Empire at the end of the second century.
lib.utexas.edu/maps, Map of the eastern half of the Roman Empire.
online.mq.edu.au , Coinage of Ephesus, Macquarie University, Australia.
whitman.edu/theatre, The Theater at Ephesus, The Ancient Theater Archive, Theater specifications and virtual reality tour of theater.
asiaminorcoins.com , Asia Minor Coins - Greek and Roman coins from ancient Ephesos.
fotopedia.com , Selected photos of Ephesus.
Vienna Ephesos Museum, Wien, Vienna, Ephesos Museum - large Flickr Gallery
*
เมืองในประเทศตุรกี
เมืองโบราณในประเทศตุรกี
โบราณสถานโรมันในประเทศตุรกี
โบราณสถานกรีกในประเทศตุรกี
โบราณสถานในประเทศตุรกี
เมืองแสวงบุญ
เมืองกรีซโบราณ
เมืองศักดิ์สิทธิ์
การจาริกแสวงบุญ
แหล่งมรดกโลกในประเทศตุรกี
แหล่งมรดกโลกทางวัฒนธรรม
เอเชียนเกมส์ฤดูหนาว 1986

การแข่งขันกีฬาเอเชียนเกมส์ฤดูหนาว 1986 เป็นมหกรรมกีฬาเอเชียนเกมส์ฤดูหนาวครั้งที่ 1 จัดขึ้นที่เมืองซัปโปะโระ เกาะฮอกไกโด ทางตอนเหนือของ ประเทศญี่ปุ่น จัดขึ้นระหว่างวันที่ 1-8 มีนาคม พ.ศ. 2529 มีประเทศเข้าร่วมการแข่งขัน 7 ประเทศ นักกีฬา 430 คน ใน 7 ชนิดกีฬา
== ประเทศที่เข้าร่วมในการแข่งขัน ==
(เจ้าภาพ)
== สรุปเหรียญการแข่งขัน ==
{| 
|- bgcolor=ccccff
| 1 || style="text-align:left"| || 29 || 23 || 6 || 58
|-
| 2 || style="text-align:left"| || 4 || 5 || 12 || 21
|-
| 3 || style="text-align:left"| || 1 || 5 || 12 || 18
|-
| 4 || style="text-align:left"| || 1 || 2 || 5 || 8
|-
| || รวม || 35 || 35 || 35 || 105
|-
|}
ประเทศที่ไม่ได้รับเหรียญรางวัล ได้แก่
== ดูเพิ่ม ==
เอเชียนเกมส์
ซีเกมส์
เอเชียนอินดอร์เกมส์
โอลิมปิกฤดูหนาว
== อ้างอิง ==
เอเชียนเกมส์ฤดูหนาว
เอเชียนเกมส์ฤดูหนาว 1990

การแข่งขันกีฬาเอเชียนเกมส์ฤดูหนาว 1990 เป็นมหกรรมกีฬาเอเชียนเกมส์ฤดูหนาวครั้งที่ 2 จัดขึ้นที่เมืองซัปโปะโระ ทางตอนเหนือของ ประเทศญี่ปุ่น การแข่งขันครั้งนี้เป็นการจัดการแข่งขันเอเชียนเกมส์ฤดูหนาวของประเทศญี่ปุ่นครั้งที่ 2 ติดต่อกัน จัดขึ้นระหว่างวันที่ 9-14 มีนาคม พ.ศ. 2533 มีประเทศเข้าร่วมการแข่งขัน 10 ประเทศ นักกีฬา 310 คน ใน 6 ชนิดกีฬา
== ประเทศที่เข้าร่วมในการแข่งขัน ==
(เจ้าภาพ)
== สรุปเหรียญการแข่งขัน ==
{| 
|- bgcolor=ccccff
| 1 || style="text-align:left"| || 18 || 16 || 13 || 47
|-
| 2 || style="text-align:left"| || 9 || 9 || 8 || 26
|-
| 3 || style="text-align:left"| || 6 || 7 || 8 || 21
|-
| 4 || style="text-align:left"| || 0 || 1 || 4 || 5
|-
| 5 || style="text-align:left"| || 0 || 0 || 1 || 1
|-
| || รวม || 33 || 33 || 34 || 100
|-
|}
ประเทศที่ไม่ได้รับเหรียญรางวัล ได้แก่
จีนไทเป
== ดูเพิ่ม ==
เอเชียนเกมส์
ซีเกมส์
เอเชียนอินดอร์เกมส์
โอลิมปิกฤดูหนาว
== อ้างอิง ==
เอเชียนเกมส์ฤดูหนาว
เมโลดิก้า

เมโลดิก้า (Melodiga) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่ยกสถานะขึ้นมาจากทีมผลิตเพลง MP1 ในอดีตของทางบริษัท ภายใต้การนำของ ชมพู ฟรุ๊ตตี้ (สุทธิพงษ์ วัฒนจัง) อดีตศิลปินและนักแต่งเพลงชื่อดังของค่าย
== ประวัติ ==
พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ ทำให้มีการปรับรูปแบบการทำงานของทีมผลิตเพลงต่างๆในขณะนั้นออกมาเป็นรูปแบบบริษัทค่ายเพลงย่อย โดยทีมเพลง MP1 ของชมพู ฟรุ๊ตตี้ ได้เริ่มมีการเปลี่ยนมาใช้ชื่อ Melodiga ในช่วงปลายปี 2545
พ.ศ. 2546 เปิดตัวในฐานะค่ายเพลง เมโลดิก้า อย่างเป็นทางการ พร้อมกับการเปิดตัว 3 วงดนตรีใหม่ ไอ..น้ำ, เดอะแมส และ ซับเทนชั่น
พ.ศ. 2547 ประสบความสำเร็จกับงานเพลงอัลบั้มที่ 2 ของ ไอ..น้ำ ในอัลบั้ม รักคนมีเจ้าของ รวมทั้งอัลบั้มชุด Very Girly ของสี่สาว เกิร์ลลี่ เบอร์รี่ ซึ่งความสำเร็จจากทั้ง 2 อัลบั้มนี้ได้กลายมาเป็นภาพลักษณ์ที่มั่นคงของวงดนตรีทั้ง 2 วงในเวลาต่อมา
พ.ศ. 2548 แจ้งเกิด ฟิล์ม รัฐภูมิ ในฐานะนักร้องซูเปอร์สตาร์ของค่าย ซึ่งต่อมาได้กลายมาเป็นเหมือนสัญลักษณ์ที่จดจำได้ง่ายที่สุดของบริษัท
พ.ศ. 2549 เริ่มทดลองทำงานเพลงในแนวทาง Easy Listening ในโปรเจกต์อัลบั้ม ออล ฟอร์ เมน โปรเจกต์ จากนั้นในช่วงปลายปี ค่ายย่อย ไอดี เร็คคอร์ด ได้ถูกยุบรวมเข้ากับ เมโลดิก้า ทำให้ได้ศิลปินคู่ดูโอสองสาว โฟร์-มด เข้ามาอยู่ในค่าย จึงเริ่มมีแนวคิดที่จะเปิดค่ายเพลงย่อยออกมาเพื่อทำเพลงจับกลุ่มเป้าหมายวัยรุ่นโดยเฉพาะโดยมีสองสาว โฟร์-มด เป็นแกนหลักของค่าย
พ.ศ. 2550 เปิดตัวค่ายเพลงย่อยสำหรับจับกลุ่มเป้าหมายวัยรุ่นโดยเฉพาะในชื่อ กามิกาเซ่ (Kamikaze) หลังจากนั้น ชมพู สุทธิพงษ์ ได้ก้าวขึ้นรับตำแหน่ง รองกรรมการผู้อำนวยการ สายงานธุรกิจเพลงไทยสากล ของบริษัทอาร์เอส จึงได้มีการเปลี่ยนนโยบายการบริหารโดยยุบรวมค่ายเพลงย่อยทั้งหมดในเวลานั้นเข้ามาอยู่รวมกับ เมโลดิก้า
พ.ศ. 2551 เปลี่ยนชื่อค่าย เมโลดิก้า กลับมาเป็น อาร์เอส มิวสิค เพื่อให้สอดคล้องกับนโยบายที่จะให้เป็นค่ายเพลงส่วนกลางของบริษัท
พ.ศ. 2552 ชมพู สุทธิพงษ์ ลาออกจากบริษัท อาร์เอส ไปอยู่กับ โซนี่ มิวสิก เป็นการปิดฉากชื่อค่าย เมโลดิก้า อย่างเป็นทางการ และ ถาวร
== ศิลปินในสังกัด ==
ดัง พันกร
วอย เกรียงไกร
อ้อน ลัคนา
นาตาลี-แจ๊สกี้
อาร์ม ศิริโรจน์
ไดอาน่า
เกิร์ลลี่ เบอร์รี่
ไอ..น้ำ
เดอะแมส
ซับเทนชั่น
ไอวี่
เฮท ทู เฮด
ฟิล์ม รัฐภูมิ
ไอ-เบบี้ (โมเม)
ปิ๊ก-อัพ
บรรณ สุวรรณโณชิน
เท่ห์ อุเทน (อัลบั้ม ฟ้าหลังฝน)
เจนนี่ (JNE)
ออล ฟอร์ เมน โปรเจกต์
โฟร์-มด
เนโกะ จัมพ์
โจ-ป๊อป
อิ๊ป ยุพาพักตร์
แทค ภรัณยู
คอมมอน เซนส์
ยุ้ย ณพอาภา
ไฮเปอร์ (อัลบั้ม Upper Cut)
แบล็ควานิลลา (อัลบั้ม R2G)
อาร์-อาร์ม
ลีเดีย (อัลบั้ม Moving On)
หวิว (อัลบั้ม แฟนห่าง ๆ)
ไนซ์ ทู มีท ยู (อัลบั้ม More)
ซินเดอเรลล่า (อัลบั้ม WHAT WOMEN WANT)
เลิฟ เมกเกอร์ บาย เอเอ็ม พีเอ็ม
พริกไทย (อัลบั้ม After Six)
ตอง ภัครมัย (อัลบั้ม TONG SECRET)
โซล เอ้าท์ (อัลบั้ม FULL TIME)
มิ้น สวรรยา (อัลบั้ม Open Air)
เม (อัลบั้ม Happening Me')
น็อตโตะ (อัลบั้ม IN DEEP)
แอมไฟน์ (อัลบั้ม Doubt)
ซีควินท์
พิ้งค์ (อัลบั้ม รัก เลิก โกรธ หลง)
เล้าโลม (อัลบั้ม Try , 18+)
มัดหมี่ พิมดาว
ค่ายเพลงไทย
บริษัทที่ก่อตั้งในปี พ.ศ. 2545
เรือบรรทุกเครื่องบินชั้นเล็กซิงตัน

เรือบรรทุกเครื่องบินเล็กซิงตัน (Lexington class aircraft carrier) เป็นเรือบรรทุกเครื่องบินของกองทัพเรือสหรัฐอเมริกา มีด้วยกันสองลำ คือ ยูเอสเอส เล็กซิงตัน (CV-2) และยูเอสเอส ซาราโตกา (CV-3)  เป็นเรือบรรทุกเครื่องบินชุดแรกของสหรัฐที่ได้เข้าประจำการ และออกปฏิบัติการจริง (ไม่นับ ยูเอสเอส แลงลีย์ (CV-1) ที่เป็นเรือทดลอง และถูกดัดแปลงเป็นเรือบรรทุกเครื่องบินทะเล)
เรือบรรทุกเครื่องบินในชั้นนี้ เดิมถูกออกแบบให้เป็นเรือลาดตระเวนประจัญบาน (battlecruiser) ได้รับวางกระดูกงูตั้งแต่ช่วงปี 1921-1922 มีทั้งสิ้น 6 ลำ ในชั้น "เรือลาดตระเวนประจัญบานชั้นเล็กซิงตัน" ระวางขับน้ำ 43,500 ตัน ได้แก่
สืบเนื่องจากสนธิสัญญาวอชิงตัน  ที่กำหนดให้สหรัฐมีกองกำลังทางเรือได้ไม่เกิน 135,000 ตัน ทำให้การสร้างเรือจำนวน 4 ลำ คือ คอนสเตลเลชัน เรนเจอร์ คอนสติติวชัน และยูไนเต็ด สเตตส์ ถูกระงับ ส่วนยูเอสเอส เล็กซิงตัน และยูเอสเอส ซาราโตกา ถูกดัดแปลงเป็นเรือบรรทุกเครื่องบิน มีระวางขับน้ำ 36,000 ตัน พร้อมกับเปลี่ยนรหัส จาก CC-1 เป็น CV-2 และ CC-3 เป็น CV-3 ตามลำดับ
เรือยูเอสเอส เล็กซิงตัน (CV-2) อัปปางลงในการรบที่ทะเลคอรัล เมื่อวันที่ 8 พฤษภาคม 1942  ส่วนยูเอสเอส ซาราโตกา (CV-3) ถูกใช้เป็นเป้าการทดลองระเบิดนิวเคลียร์ ในปฏิบัติการครอสโรดส์ ที่หมู่เกาะบิกินี เมื่อวันที่ 25 กรกฎาคม 1946 
==อ้างอิง==
 
ล
*
เรือในสังกัดกองทัพเรือสหรัฐ
ล
เรือในสงครามโลกครั้งที่สอง
ด้วงกว่างเฮอร์คิวลีส

ด้วงกว่างเฮอร์คิวลีส เป็นด้วงกว่างที่มีความยาวและความใหญ่ที่สุดในโลก มีชื่อวิทยาศาสตร์ว่า Dynastes hercules อยู่ในวงศ์ Scarabaeidae พบกระจายพันธุ์ในป่าดิบชื้นตั้งแต่ภูมิภาคอเมริกากลางและทวีปอเมริกาใต้ นับเป็นด้วงที่มีขนาดใหญ่ที่สุดในสกุล Dynastes ที่มีอยู่ด้วยกันทั้งหมด 6 ชนิด
เป็นด้วงที่มีความแตกต่างระหว่างตัวผู้กับตัวเมียมาก ตัวผู้มีเขายาว และมีความยาวตั้งแต่ปลายเขาจรดลำตัว 45-178 มิลลิเมตร ขณะที่ตัวเมียไม่มีเขา และมีความยาวเพียงครึ่งหนึ่งของตัวผู้ คือ 50-80 มิลลิเมตร
ด้วงกว่างเฮอร์คิวลีส มีชนิดย่อยทั้งหมด 13 ชนิด โดยชนิดที่มีความยาวที่สุด คือ D. h. hercules พบในเฟรนซ์ กัวดาลูเป้และดอมินีกา ที่ตัวผู้ยาวได้ถึง 178 มิลลิเมตร และมีบันทึกไว้ว่ายาวที่สุดคือ 190 มิลลิเมตร
ตัวหนอนกินซากผุของต้นไม้เป็นอาหาร และมีระยะการเป็นตัวหนอนยาวนานถึง 16 เดือน ด้วงกว่างเฮอร์คิวลีสนิยมเลี้ยงเป็นสัตว์เลี้ยงในต่างประเทศมาอย่างยาวนาน เช่นที่ ญี่ปุ่นและสหรัฐอเมริกา ได้รับความนิยมโดยเฉพาะในหมู่เด็ก ๆ สำหรับในประเทศไทย ผู้ที่จะเลี้ยงยังต้องนำสั่งเข้ามาจากต่างประเทศแต่ในกลางเดือนกุมภาพันธ์  พ.ศ. 2553 สามารถเพาะขยายพันธุ์เป็นผลสำเร็จครั้งแรกที่สวนแมลงสยาม ที่อำเภอแม่ริม จังหวัดเชียงใหม่
== ชนิดย่อย ==
D. h. baudrii  Pinchon, 1976
สถานที่พบ: มาร์ตินีก
ขนาดตัวผู้: 50~100 มิลลิเมตร - ตัวเมีย: 45~55 มิลลิเมตร
D. h. bleuzeni Silvestre and Dechambre, 1995
สถานที่พบ: เวเนซุเอลา
ขนาดตัวผู้: 55~155 มิลลิเมตร - ตัวเมีย: 45~75 มิลลิเมตร
D. h. ecuatorianus Ohaus, 1913
สถานที่พบ: โคลอมเบีย, เปรู, เอกวาดอร์, บราซิล
ขนาดตัวผู้: 55~165 มิลลิเมตร - ตัวเมีย: 50~80 มิลลิเมตร
D. h. hercules Linnaeus, 1753
สถานที่พบ: กัวเดอลุป, ดอมินีกา
ขนาดตัวผู้: 45~178 (สูงสุด : 190 มิลลิเมตร) - ตัวเมีย: 50~80 มิลลิเมตร
D. h. lichyi Lachaume, 1985
สถานที่พบ: โคลอมเบีย, เวเนซุเอลา, เปรู, เอกวาดอร์, โบลิเวีย, บราซิล
ขนาดตัวผู้: 55~170 มิลลิเมตร - ตัวเมีย: 50~80 มิลลิเมตร
D. h. morishimai Nagai, 2002
สถานที่พบ: โบลิเวีย
ขนาดตัวผู้: 55~140 มิลลิเมตร - ตัวเมีย: 50~75 มิลลิเมตร
D. h. occidentalis Lachaume, 1985
สถานที่พบ: โคลอมเบีย, เอกวาดอร์, ปานามา
ขนาดตัวผู้: 55~145 มิลลิเมตร - ตัวเมีย: 50~80 มิลลิเมตร
D. h. paschoali Grossi and Arnaud, 1993
สถานที่พบ: บราซิล
ขนาดตัวผู้: 55~140 มิลลิเมตร - ตัวเมีย: 50~70 มิลลิเมตร
D. h. reidi Chalumeau, 1977
สถานที่พบ: เซนต์ลูเชีย
ขนาดตัวผู้: 50~110 มิลลิเมตร - ตัวเมีย: 50~65  มิลลิเมตร
D. h. septentrionalis Lachaume, 1985
สถานที่พบ: เม็กซิโก, เบลีซ, เอลซัลวาดอร์, ฮอนดูรัส, กัวเตมาลา, นิการากัว, คอสตาริกา, ปานามา
ขนาดตัวผู้: 55~150 มิลลิเมตร- ตัวเมีย: 50~75 มิลลิเมตร
D. h. takakuwai Nagai, 2002
สถานที่พบ: บราซิล
ขนาดตัวผู้: 55~140 มิลลิเมตร - ตัวเมีย: 50~75  มิลลิเมตร
D. h. trinidadensis Chalumeau and Reid, 1995
สถานที่พบ: ตรินิแดดและโตเบโก
ขนาดตัวผู้: 55~140  มิลลิเมตร - ตัวเมีย: 50~75 มิลลิเมตร
D. h. tuxtlaensis Moron, 1993
สถานที่พบ: เม็กซิโก
ขนาดตัวผู้: 55~110 มิลลิเมตร - ตัวเมีย: 50~65 มิลลิเมตร
== อ้างอิง ==
ด้วงกว่าง
เอเชียนเกมส์ฤดูหนาว 1996

การแข่งขันกีฬาเอเชียนเกมส์ฤดูหนาว 1996 เป็นมหกรรมกีฬาเอเชียนเกมส์ฤดูหนาว ครั้งที่ 3 จัดขึ้นที่เมืองฮาร์บิน ประเทศจีน การแข่งขันครั้งนี้เป็นการจัดการแข่งขันเอเชียนเกมส์ฤดูหนาวครั้งแรกของประเทศจีน จัดขึ้นระหว่างวันที่ 4-11 กุมภาพันธ์ พ.ศ. 2539 มีประเทศเข้าร่วมการแข่งขัน 17 ประเทศ นักกีฬา 453 คน ใน 8 ชนิดกีฬา
== ประเทศที่เข้าร่วมในการแข่งขัน ==
(เจ้าภาพ)
== สรุปเหรียญการแข่งขัน ==
{| 
|- bgcolor=ccccff
| 1 || style="text-align:left"| || 15 || 7 || 15 || 37
|-
| 2 || style="text-align:left"| || 14 || 9 || 8 || 31
|-
| 3 || style="text-align:left"| || 8 || 14 || 10 || 32
|-
| 4 || style="text-align:left"| || 8 || 10 || 8 || 26
|-
| 5 || style="text-align:left"| || 0 || 1 || 1 || 2
|-
| || รวม || 45 || 41 || 42 || 128
|-
|}
ประเทศที่ไม่ได้รับเหรียญรางวัล ได้แก่
จีนไทเป
== ดูเพิ่ม ==
เอเชียนเกมส์
ซีเกมส์
เอเชียนอินดอร์เกมส์
โอลิมปิกฤดูหนาว
== อ้างอิง ==
เอเชียนเกมส์ฤดูหนาว
เอลวิสเพรสลีย์ (อัลบั้ม)

เอลวิสเพรสลีย์ (Elvis Presley) เป็นผลงานสตูดิโออัลบั้มแรกของเอลวิส เพรสลีย์ ออกกับค่ายอาร์ซีเอวิกเตอร์ เสียงโมโน มีหมายเลขแคตตาลอกคือ LPM 1254 ออกเมื่อเดือนมีนาคม ค.ศ. 1956 โดยบันทึกเสียงเมื่อวันที่ 10 และ 11 มกราคม ที่สตูดิโออาร์ซีเอ ในแนชวิลล์ รัฐเทนเนสซี และเมื่อวันที่ 30 และ 31 มกราคม ที่สตูดิโออาร์ซีเอในนิวยอร์ก นอกจากนั้นยังมีวัตถุดิดั้งเดิมจากการบันทึกเสียงในซันสตูดิโอในเมมฟิส รัฐเทนเนสซี เมื่อวันที่ 5 กรกฎาคม, 19 สิงหาคม และ 10 กันยายน ค.ศ. 1954 และเมื่อวันที่ 11 กรกฎาคม ค.ศ. 1955
อัลบั้มติดอันดับ 1 ยาวนาน 10 สัปดาห์บนบิลบอร์ดท็อปป็อปอัลบั้มในปี 1956 ถือเป็นอัลบั้มร็อกแอนด์โรลอัลบั้มแรกที่ติดอันดับ 1 และยังมีความโดดเด่นถือเป็นอัลบั้มร็อกแอนด์โรลอัลบั้มแรกที่ขายได้เกินล้าน อัลบั้มยังติดอันดับ 55 ของการจัดอันดับนิตยสารโรลลิงสโตน ในหัวข้อ 500 อัลบั้มยอดเยี่ยมที่สุดตลอดกาล
==รายชื่อเพลง==
===Side One===
===Side Two===
===1999 Reissue with Bonus Tracks===
===2006 FTD Reissue===
แผ่นที่ 1
แผ่นที่ 2
===2011 legacy edition reissue===
====แผ่นที่ 1====
====แผ่นที่  2====
==อันดับ==
อัลบั้ม
ซิ้งเกิล
== อ้างอิง ==
อัลบั้มเพลงของเอลวิส เพรสลีย์
อัลบั้มเพลงในปี พ.ศ. 2499
พระราชวังไดโอคลีเชียน

พระราชวังไดโอคลีเชียน (Dioklecijanova palača, Diocletian's Palace) เป็นพระราชวังที่ตั้งอยู่ที่เมืองสปลิตในประเทศโครเอเชีย ที่สร้างขึ้นโดยจักรพรรดิไดโอคลีเชียนเมื่อต้นคริสต์ศตวรรษที่ 4
จักรพรรดิไดโอคลีเชียนทรงสร้างพระราชวังขนาดมหึมาเพื่อเตรียมตัวที่จะใช้เป็นสถานที่สำหรับปลดเกษียณในวันที่ 1 พฤษภาคม ค.ศ. 305 ตัวพระราชวังตั้งอยู่ที่บนแหลมสั้น ๆ ทางด้านใต้ของอ่าวของฝั่งทะเลดาลเมเชีย ราว 4 ไมล์จากโซลิน, โครเอเชีย ซึ่งเป็นเมืองหลวงของจังหวัดโรมันดาลเมเชีย ภูมิสัณฐานของที่ตั้งลาดเทลงไปทางทะเล ที่ประกอบด้วยสันหินปูนแล่นตามแนวตะวันออกตะวันตก
“พระราชวังไดโอคลีเชียน”UNESCO: Diocletian's Palaceได้รับการขึ้นทะเบียนเป็น